9/11 હુમલાનાં 17 વર્ષ બાદ પણ ઓળખની પ્રક્રિયા ચાલુ છે. ટિ્વન ટાવર્સના કાટમાળમાંથી માનવ અવશેષોના 22 હજાર ટુકડા મળ્યા હતા. લગભગ બધાની તપાસ થઈ ચૂકી છે, અનેકની તો 10થી 15 વાર પણ. હુમલામાં કુલ 2,753 લોકો મૃત્યુ પામ્યા જેમાં ફક્ત 1,642 લોકોની ઓળખ થઇ. હજુ પણ 1,111 લોકો એવા છે જેમની ઓળખ થવાની બાકી છે. તેમાંથી અનેક એવા છે જેમની ઓળખ કરવા માટે કોઈ પરિજન હાજર નથી. તેના બાદ પણ તંત્ર આ કામને બંધ કરવા માગતું નથી. અવશેષોની ઓળખની જવાબદારી અમેરિકાની સૌથી કુશળ અને આધુનિક લેબ ડિઝાયર પાસે છે. લેબે પીડિતોની યાદીમાં ગત જુલાઇમાં સ્કોટ માઈકલ જોન્સનનું નામ ઉમેર્યુ હતું. 26 વર્ષના ફાઈનાન્શિયલ એનાલિસ્ટ સ્કોટ હુમલાના સમયે સાઉથ ટાવરના 89મા માળે હતા.